श्री राम मंदिर में 26 को होगा सर्व भारतीय भक्त सम्मेलन
आजकी भाग दौड़ भरी जिंदगी में माता-पिता अपने बच्चों को समय नहीं दे पाते हैं, जिससे युवा भी अपना रास्ता भटक रहे है यह बात विवेकानंद योग संगीत साधना केंद्र अभिनव याेग प्रशिक्षण सत्र के संस्थापक स्वामी गौरीश्वरानंद पुरी ने ने वीरवार को एक प्रेस वार्ता के दौरान कही। उन्होंने कहा कि माता-पिता को चाहिए प्रतिदिन अपने बच्चों के लिए कुछ समय दें। उन्होंने दिनभर क्या किया। इस बारे में जाने।
उन्होंने कहा कि स्वस्थ शरीर में ही स्वस्थ मन रहता है और मन ही स्वस्थ नहीं तो कैसे वह या बी ग्रेड लेगा। बच्चे आज अपने घर का खाना नहीं खाते है। वह बाहर जाकर फास्ट फूड खाते हैं। ऐसे में बच्चों को संतुलित आहार, शुद्ध विचार पर ध्यान देते हैं, तो कभी भी रोग स्पर्श नहीं कर सकता है। परीक्षा के दिनों में बच्चे भ्रामरी प्रणायाम करें। इससे पढ़ाई में मदद मिलेगी, नींद दूर भागेगी, क्रोध खत्म होगा, याददाश्त तेज होगी।
स्वामी गौरीश्वरानंद पुरी ने कहा कि श्री राम मंदिर में 4 मार्च से लेकर 25 मार्च तक सुबह छह बजे से सात बजे तक महिलाओं युवतियों के लिए और सात बजे से आठ बजे पुरुषों और बच्चों के लिए योगासन शुरु कर रहे हैं। यह नि:शुल्क रहेगा। इसमें युवाओं को अष्टांग योग, षट क्रियाएं, बिना औषधी के सभी प्रकार के रोगों का निवारण किया जाता है। चतुर्दश अंग योग का विशेष प्रशिक्षण दिया जाएगा।
26को होगा भारतीय भक्त सम्मेलन मंदिर में होगा:0 उन्होंनेकहा कि श्री राम मंदिर में 26 मार्च को सुबह छह बजे मंगल आरती ,श्री राम कृष्ण मंगलम पाठ होगा। सुबह साढ़े सात बजे श्री राम कृष्ण देवी जी की षोड़शोंपचार पूजा चंडीपाठ होगा।
श्री राम मंदिर में स्वामी गौरीश्वरानंद।
अगले चरण में करवाएंगे बच्चों के लिए प्रतियोगिता
उन्होंनेकहा कि अगले चरण में स्कूल के बच्चों के लिए योगा,संगीत,भाषण प्रतियोगिता करवाएंगे। इसके साथ ही प्रथम,दूसरे,तीसरे स्थान पर रहने वाले प्रतिभागियों को सम्मानित करेंगे। राज्यपाल से स्कूलों में बच्चों को नैतिक शिक्षा देने के लिए आग्रह करेंगे। इस दौरान सूद सभा शिमला की ओर से सचिव जोगेंद्र लाल सूद भी उपस्थित रहे।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva